Нарэйка

**Нарэйка** (*Нарыка*, *Норка*, *Нэрка*, *Нэрэйка*) — мужчынскае імя і вытворнае ад яго прозьвішча.

## Паходжаньне

Норыка, Нерык або Норка (Noriko, Nericc, Norco, Norke) — імя германскага паходжаньня. Іменная аснова -нар- (-нор-) (імёны ліцьвінаў Нарэла, Нарвід, Нарымунт; германскія імёны Narelo, Norvid, Normunt) паходзіць ад гоцкага nasjan 'захоўваць, ратаваць', стараверхненямецкага -neri 'уратаваньне, утрыманьне'.

Імёны Норыка і Норка гістарычна бытавалі ў Польшчы: *Noricko* (1396 год), *Norka* (1394 год).

У Прусіі адзначалася імя Нарыка (Норка): *Naryko* (1382 год), *Norke* (1387 год), *Noriko / Noreke / Norko*. Апроч таго, у Прусіі бытавала прозьвішча Noreicke.

У Польшчы адзначаецца прозьвішча Норка (Norko)

Варыянты імя ў гістарычных крыніцах: *der Littowen gesinde… Nareyken* (1404 год); *чотырох чоловеков, што живуть на [[Мерачанка|Меречи]]… а Нареика [[Віт|Витевича]]*, *у в [[Абольцы|Оболцох]] чотырнадъцать чоловеков… Нореико* (1440—1492 гады); *въ [[Кернаў|Кернове]] 4 чоловеки… Нареико* (7 лістапада 1442 году); *homines… Nareyko* (1455—1456 гады); *et inscribo homines in villa mea Mileykoni dicta tredecem nominibus nuncupatos… Nareiko* (14 студзеня 1459 году); *homines… Nareyko* (8—13 сакавіка 1462 году); *у воита [[Коўна|ковенского]] в Нареика* (30 траўня 1496 году); *поле конюха [[Беліца|белицъкого]] Павла Нареиковича* (8 траўня 1506 году); *людей… Дороша Нарейковича* (31 чэрвеня 1510 году); *земли пустовских тяглых оу [[Румшышкі|Румшишскои]] волости на имя Нареиковщину* (24 лютага 1514 году); *земль пустовскихъ там же у [[Высокі Двор|Высокодворском]] повете… Нареиковщину Монстовтовича* (21 ліпеня 1516 году); *люди нашы [[Слонімскі павет|Слонимского повета]] Межевляне… а Нареико Стефановичъ* (8 студзеня 1517 году); *Нарко [[Кандрат|Конъдратовичъ]]*, *Нареико Юшковичъ*, *Янушъ Нареиковичъ… Алтушко Нареиковичъ* (1528 год); *Нарко Якубович… Ян Норейкович… Нарко Юшкович* (1537—1538 гады); *двор Вепряты… Нареико Окинич* (1 ліпеня 1542 году); *Петръ [[Урліх|Урлихович]], а у него сыновъ три — Янул, [[Ягмін|Якмин]], Нарко* (31 сакавіка 1544 году); *Мартинъ Федковичъ Нареиковича* (каля 1552 году); *Noreyko [[Стана|Staniewicz]]* (27 ліпеня 1553 году); *село Нарейковичи* (1554 год); *человекъ… Норко  служба зуполная* (24 жніўня 1554 году); *Staś Norkowicz… Paweł Noreykowicz* (1561 год); *Марътинъ Нарейковичъ* (24 красавіка 1580 году); *Стасюкъ Нарейковичъ* (23 кастрычніка 1597 году); *Nareiko Ławrynowicz… Нареика Лаврыновича* (21 сакавіка 1599 году); *Jan Nareykowicz* (1602—1615 гады); *Nerka* (1671—1681 гады); *Jozefo et Marianna Nareykow* (1710 год); *Katarzyna Noreykiewicz* (1717 год); *Antoni Narykowicz… Karol Narykowicz* (19 жніўня 1754 году); *Katarzyna Nerejko* (1798 год).

## Носьбіты
* Нарэйка Юшкавіч — вількійскі баярын, які ўпамінаецца ў попісе войска Вялікага Княства Літоўскага 1528 году
* Януш і Алтушка Нарэйкавічы — вялёнскія баяры, якія ўпамінаюцца ў попісе войска ВКЛ 1528 году
* Нарка Якубавіч і Нарка Юшкавіч — жыхары Жамойцкага староства, якія ўпамінаюцца ў 1537—1538 гадох
* Юзэф Нарыка — радунскі мешчанін, які ўпамінаецца ў 1765 годзе
* Марцін Норка — шляхціч Менскага ваяводзтва, які ўпамінаецца ў 1787 годзе

Норкі (Norko) — прыгонныя зь вёскі Лыцавічаў, якія ўпамінаюцца ў XIX стагодзьдзі.

Нарэйкі (Norejko) — прыгонныя з ваколіцаў Сьвянцянаў, якія ўпамінаюцца ў XIX стагодзьдзі.

Норкі — парафіяне царквы ў Чашніках на 1888—1905 гады.

Нарэйкі (Norejko) — літоўскі шляхецкі род з Троцкага павету.

Нарэйковічы — літоўскі шляхецкі род.

Наркевіч (Narkiewicz, Norkiewicz), Нэрэйка (Nerejko) і Нарэйка (Norejko) — прозьвішчы, зафіксаваныя ў XIX стагодзьдзі ў ваколіцах Сувалкаў.

У XVI ст. існавала «поле» Нарэйкавічы (*Нарейковичи*) у Жамойцкім старостве.

На 1906 год існавала вёска Наркаўшчына ў Полацкім павеце Віцебскай губэрні.

На 1910 год існавала вёска Наркаўшчына ў Аршанскім павеце, а таксама хутар Наркаўшчына ў Сеньненскім павеце Магілёўскай губэрні.

На гістарычнай Аршаншчыне існуе вёска Нарэйкава, на гістарычнай Браслаўшчыне — Нарэйкішкі, на гістарычнай Рэчыччыне — Норкаўшчына, на гістарычнай Ваўкавышчыне — Наркавічы, на гістарычнай Ашмяншчыне — Наркаўшчына. Назву Нарэйкі маюць вёскі на гістарычных Ашмяншчыне, Гарадзеншчыне і Меншчыне.

## Заўвагі

## Крыніцы

Катэгорыя:Мужчынскія імёны